# **Frikjøp av leder i 40% stilling.**

Leder av fagforeningen er valgt etter vedtektene, og skal lede fagforeningen i samsvar med vedtekter og prinsipp-/handlingsprogram. Lederen har også hovedansvar for alt arbeid i foreningen.   
**Ansvar:**

* Har ansvar for det organisatoriske arbeid i fagforeningen.
* Har det overordna økonomiske ansvar i fagforeningen.
* Har et spesielt ansvar for å sikre at fagforeningen har rutiner og planer for alle ansvarsområder, herunder verving av medlemmer.
* Har i samarbeid med kasserer, og tillitsvalgte etter hovedavtalene ansvar for at protokoller og Fane2 er à jour til enhver tid.
* Har ansvar for at alle styrets ansvarsområder er godt synliggjort og koordinert. Herunder tariffarbeid, pensjonistarbeid, ungdomsarbeid og yrkesfaglig arbeid.
* Ansvar for intern og ekstern informasjon til fagforeningen.
* Følge opp handlingsplanen til fagforeningen.

**Oppgaver:**

* Planlegge, innkalle og lede til styremøter, medlemsmøter og årsmøter.
* Skal sørge for at alle i styret fungerer i forhold til sine verv.
* Saksbehandler til styret i organisatoriske saker.
* Kontaktperson overfor forbundet.
* Faglig politisk arbeid og følge opp politisk miljø.
* Samfunnspolitiske saker.
* Foreta nødvendige innkjøp til fagforeningen.
* Postansvarlig

**Samarbeid:**

* Skal samarbeide med kasserer i forhold til fagforeningens regnskap og økonomi.
* Skal samarbeide med de andre i fagforeningsstyret.
* Skal ha kontakt med tillitsvalgte valgt etter hovedavtalene.
* Samarbeide tett med nestleder om fagforeningsarbeid.

I tillegg til dette skal leder representere fagforeningen ved årsmøtet til AOF, LO lokalt og stille til representantskapet på fylkesnivå.

I Fagforbundet Nannestad ligger Fane2- ansvaret (medlemssystemet) til lederens jobb. I dette ansvaret ligger ukentlige rapporter, avviksbehandling av trekklister, behandling av inn/utmeldinger og generelt vedlikehold av medlemssystem.

**Forslag:**

*Leder frikjøpes fra sin arbeidsgiver i 40% stilling, slik at fagforeningen får faktura for frikjøpet av arbeidsgiver. I fakturagrunnlaget er det regnet med feriepenger, pensjonssparing, arbeidsgiveravgift, samt andre obligatoriske forsikringer og avgifter.*

*Det er en forutsetning at sentrale og lokale lønnsforhandlinger blir fulgt som ved ordinær ansettelse.*

*Kostnader vil bli estimert ut ifra den valgtes ordinære lønn. Men settes til en øvre ramme på 200.000kr.*

**Styrets innstilling:**

*Styret støtter forslaget.*